
Приложение № 1 към Заповед № РД 09-80 от 02.02.2022 г.
МИНИСТЕРСТВО НА ЗЕМЕДЕЛИЕТО

УСЛОВИЯ ЗА КАНДИДАТСТВАНЕ

с проектни предложения за предоставяне

на безвъзмездна финансова помощ по
	Процедура № BG06RDNP001-2.002

по подмярка 2.1.1 „Консултантски услуги за земеделски и горски стопани“

от мярка 2 „Консултантски услуги, услуги по управление на стопанството и услуги по заместване в стопанството“

от Програма за развитие на селските райони 2014-2020 г.

Списък на съкращения:

	БФП
	Безвъзмездна финансова помощ

	ДФЕС
	Договор за функциониране на Европейския съюз

	ДФЗ-РА
	Държавен фонд „Земеделие“ – Разплащателна агенция

	ЕС
	Европейски съюз

	ЕСИФ
	Европейски структурни и инвестиционни фондове

	ЕЗФРСР
	Европейски земеделски фонд за развитие на селските райони

	ЗДДС
	Закон за данък добавена стойност

	ЗОП
	Закон за обществените поръчки

	ЗПЗП
	Закон за подпомагане на земеделските производители

	ЗУСЕСИФ
	Закон за управление на средствата от Европейските структурни и инвестиционни фондове

	ИСУН 2020
	Информационна система за управление и наблюдение на средствата от ЕС в България 2020

	КЕП
	Квалифициран електронен подпис

	МЗм
	Министерство на земеделието

	НССЗ
	Национална служба за съвети в земеделието

	ОВ
	Официален вестник на ЕС

	ПРСР 2014 – 2020
	Програма за развитие на селските райони 2014-2020 г.

	ПМС
	Постановление на Министерски съвет

	РА
	Разплащателна агенция

	УО
	Управляващ орган


Основни термини и дефиниции:

	Административен договор
	Договор по смисъла на §1, т. 1 от допълнителните разпоредби на ЗУСЕСИФ.

	Административни проверки
	Проверки съгласно условията и разпоредбите на чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.).

	Административно съответствие
	Съответствие с формалните изисквания към документите, които включват: срок на подаване, комплектуваност, спазване на изискуемата форма, валидност и други.

	Безвъзмездна финансова помощ
	Средства, предоставени от ПРСР 2014-2020, включително съответното национално съфинансиране, с цел изпълнението на одобрен проект, насочен към постигане на определени резултати.

	Земеделски стопанин
	Лице, регистрирано по Наредба № 3 от 29.01.1999 г. за създаване и поддържане на регистър на земеделските стопани.

	Земеделско стопанство
	Всички използвани за селскостопански дейности и управлявани от земеделски стопанин единици, които се намират на територията на една и съща държава членка.

	Изкуствено създадени условия
	Всяко установено условие по смисъла на чл. 60 от Регламент (ЕС) № 1306/2013.

	Икономически размер на стопанство
	Размерът на земеделското стопанство, изразен в стандартен производствен обем.

	Консултантски организации
	Доставчици на индивидуални консултантски услуги във вид на консултантски пакет А2Б.

	Млад 
земеделски 
стопанин
	Лице на не повече от 40 години (включително) към датата на подаване на проектното предложение по подмярка 6.1 „Стартова помощ за млади земеделски стопани“ в ИСУН 2020, което притежава достатъчни професионални умения и компетентност и установява за пръв път земеделско стопанство в качеството на ръководител на такова стопанство; установяването може да се извършва самостоятелно или съвместно с други земеделски стопани, независимо от правната му форма.

	Мярка
	Пакет от операции, които допринасят за изпълнението на един или повече приоритети на Съюза за развитие на селските райони.

	Нередност
	Всяко нарушение на правото на ЕС или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.

	Опит в консултантска дейност в областта на земеделието
	Изпълнението на договори за подготовка на проекти по предприсъединителната програма САПАРД или по ПРСР или участие в изпълнение на проекти, финансирани от различни донорски програми с цел консултиране в земеделието или предоставяне на специализирани съвети и консултации в земеделието по реда на нормативен акт.

	Подмярка
	Съвкупност от дейности, спомагащи за прилагане приоритетите на ПРСР 2014-2020 г.

	Проектно предложение
	Формуляр за кандидатстване ведно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР 2014-2020 г.

	Предложение 
за 
иновативно решение
	Предложение, с което на получателя на консултантската услуга с цел повишаване на икономическа, социална и екологична ефективност на стопанството му се предлага да започне да прилага нов или значително подобрен за неговото стопанство продукт (стока или услуга), производствен процес, маркетингов метод или организационен метод в бизнес практиките, организацията на работното място или външни връзки.

	Регламент 
(ЕС) № 1303/2013 г.
	Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.

	Стандартен производствен обем
	Стойността на продукцията, която отговаря на средната стойност за даден район за всеки един земеделски продукт, изчислена в евро.


1. Наименование на програмата: 

	Програма за развитие на селските райони за периода (ПРСР) 2014-2020 г. 


2. Наименование на приоритетната  ос:
	Приоритетна област 2Б „Улесняване на навлизането на земеделски стопани с подходяща квалификация в селскостопанския сектор, и по-специално приемствеността между поколенията“.


3. Наименование на процедурата:

	Процедура № BG06RDNP001-2.002 по подмярка 2.1.1 „Консултантски услуги за земеделски и горски стопани“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014-2020 г.


4. Измерения в кодове:

	Неприложимо


5. Териториален обхват:

	Дейностите по процедурата ще се изпълняват на територията на Република България.


6. Цели и очаквани резултати:

	Цели:

Подпомага се използването на консултантски услуги от млади земеделски стопани за посрещане на нарастващите разходи за консултантски услуги и подобряване на общата производителност на техните стопанства, под формата на консултантски пакет. Консултантският пакет, предоставян по настоящата процедура, има за цел да улесни процеса на навлизане на млади земеделски стопани в селскостопанския сектор.
Подкрепата цели повишаване на конкурентоспособността на стопанствата, адаптиране и подобряване на производствената дейност чрез оценка и предоставяне на консултантска помощ за устойчиво управление и за рационално използване на възможностите за финансова помощ чрез различните инструменти на Общата селскостопанска политика, вкл. подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014-2020 г.

Очаквани резултати:

Подкрепата ще осигури възможност за участие на потенциалните кандидати по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014-2020 г., включително чрез разработването на бизнес план и съдействие за разработване на проектните им предложения (изготвяне на основната информация и съдействие за попълване на документите по тях), съвети за изискванията и условията, които младия земеделски стопани трябва да спазва по време на изпълнение на проектното предложение в т.ч. бизнес плана, консултиране на младия земеделски стопанин за възможностите и изискванията за кандидатстване. 

Посредством подкрепата по процедурата, консултантски пакет може да бъде предоставен на над 1 900 млади земеделски стопани. Подкрепата ще осигури възможност за младите земеделски стопани да се установят успешно като управители на техните стопанства, включително чрез възможността да реализират проектни предложения чрез подмярка 6.1 „Стартова помощ за млади земеделски стопани“. Това от своя страна ще спомогне за повишаване на конкурентоспособността и устойчивото развитие на стопанствата им.


7. Индикатори:

	Показател за резултат:

1. R3 Процент на земеделските стопанства, разполагащи с бизнес план за развитие/инвестиции за млади земеделски стопани, подпомагани по програмата за развитие на селските райони (област с поставен акцент 2Б).

Показатели за изпълнението на РСР:

2. О3 Брой на действията/операциите, получаващи подкрепа.

3. О13 Брой на консултираните бенефициенти.

Целеви показатели:

4. Т5 Процент на земеделските стопанства, разполагащи с бизнес план за развитие/инвестиции за млади земеделски стопани, подпомагани по ПРСР 2014-2020 г. (област с поставен акцент 2Б).


8. Общ размер на безвъзмездната финансова помощ по процедурата:
	1. Финансова помощ се предоставя в рамките на наличните средства по ПРСР 2014-2020 г.

2. Общият размер на безвъзмездната финансова помощ по процедурата възлиза на 3 126 728.00 лв.

Общ размер на безвъзмездна финансова помощ
Средства от Европейския земеделски фонд за развитие на селските райони (ЕЗФРСР)
Национално съфинансиране
3 126 728.00 лв.
2 657 718.80 лв.

469 009.20 лв.




9. Минимален размер на безвъзмездната финансова помощ по процедурата:

	1. Минималният размер на безвъзмездната финансова помощ за едно проектно предложение, представено от един кандидат, е 15 920.20 лв.
2. Максималният размер на безвъзмездната финансова помощ за едно проектно предложение, представено от един кандидат, е 1 592 020.00 лв. 


10. Процент на финансиране:

	1. Процентното участие на ЕЗФРСР за целия период на прилагане на ПРСР 2014-2020 г. е в размер на 85%, като националното съфинансиране е в размер на 15%.

2. По настоящата процедура не се изисква съфинансиране от страна на кандидата и безвъзмездната финансова помощ може да покрие до 100% от общо допустимите разходи по проекта.


11.1 Допустими кандидати:

	1. Финансова помощ по процедурата се предоставя на доставчици на консултантски услуги. 

2. Доставчиците на консултантски услуги се определят като консултантски организации по подмярката. Те предоставят индивидуални съвети и консултации в рамките на консултантски пакет А2Б за млади земеделски стопани. 

3. Институциите и организациите, които предоставят консултантски услуги, могат да бъдат:

а) Националната служба за съвети в земеделието, създадена на основание §1 от Допълнителните разпоредби на Закона за селскостопанска академия във връзка с чл. 10, ал. 1 от ЗПЗП (обн. ДВ бр. 23 от 19.03.2021 г.);

б) юридически лица, регистрирани по Търговския закон или по Закона за юридическите лица с нестопанска цел;

в) организации, регистрирани по чл. 6 от Закона за Селскостопанската академия или по чл. 6 от Закона за Българската академия на науките;

г) висши училища в Република България, акредитирани по Закона за висшето образование.

4. Доставчиците на консултантски услуги, регистрирани по Търговския закон, трябва да са вписани в Търговския регистър към Агенцията по вписванията.

5. Доставчиците на консултантски услуги, които са регистрирани по Закона за юридическите лица с нестопанска цел, са допустими за подпомагане в случай, че в основния предмет на дейност в устава им или учредителния им акт е включено обучение и/или повишаване на квалификацията и/или консултации и/или информационна дейност в сектори, които попадат в областта на селското стопанство.

6. Доставчиците на консултантски услуги по процедурата трябва да разполагат с подходящи ресурси от редовно обучен и квалифициран персонал, консултантски опит, и да се характеризират с надеждност по отношение на обхвата на консултантския пакет. Доставчиците на консултантски услуги трябва да разполагат по-конкретно с:

a) Минимум трима служители, наети на 8 часов работен ден на служебно правоотношение и/или на трудов договор, които имат придобито висше образование с образователно-квалификационна степен „бакалавър“ или „магистър“ от професионални направления: 3.7 „Администрация и управление” и 3.8 „Икономика“ на област 3 на висше образование „Социални, стопански и правни науки“, от професионални направления: 5.12 „Хранителни технологии” и 5.13 „Общо инженерство“ на област 5 на висше образование „Технически науки“ и от професионални направления: 6.1 „Растениевъдство“, 6.2 „Растителна защита“, 6.3 „Животновъдство“ и 6.4 „Ветеринарна медицина“ на област 6 на висше образование „Аграрни науки и ветеринарна медицина“ съгласно Класификатор на областите на висше образование и професионалните направления, приет с Постановление № 125 на МС от 24.06.2002 г. за утвърждаване Класификатор на областите на висше образование и професионалните направления;
б) Служителите, които имат придобито висше образование с образователно-квалификационна степен „бакалавър“ или „магистър“ от професионални направления: 3.7 „Администрация и управление” и 3.8 „Икономика“ на област 3 на висше образование „Социални, стопански и правни науки“ следва да са не повече от една трета от персонала, включен в консултантския екип за предоставяне на консултантски пакет А2Б;
в) Служителите от консултантския екип, които не са държавни служители, следва да са ангажирани от доставчика на консултантски услуги със сключен трудов договор, като в случаите на срочен трудов договор, срокът на договора да е с продължителност не по-малко от една година, считано от датата на подаване на проектното предложение;
г) Редовно обучен персонал - за всеки служител, включен в консултантския екип по проекта, следва да се представят доказателства за преминато специализирано обучение или форми за повишаване на квалификацията през последните 7 години преди датата на публикуване на обявата за откриване на процедура чрез подбор № BG06RDNP001-2.002 по подмярка 2.1.1 „Консултантски услуги за земеделски и горски стопани“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014-2020 г. по теми в областта на аграрните науки, ветеринарната медицина, икономика, екология, европейско и национално законодателство или по теми в обхвата на приоритетните области. Специализираното обучение и повишаването на квалификацията може да обхваща участие в семинари или курсове, получена магистърска или докторска степен, процедура по хабилитиране, специализирано обучение от минимум 16 учебни часа на тема/теми, свързани със законово установените изисквания за управление и/или стандартите за добро земеделско и екологично състояние;

д) Консултантски опит - наличие на консултантски опит на организацията от минимум 2 години или организацията да е извършвала консултантска дейност в областта на земеделието по реда на нормативен акт през предходните 2 години преди годината на кандидатстване. Консултантският опит трябва да бъде в поне една от областите на земеделието, ветеринарната медицина, аграрната икономика, хранително-вкусовата промишленост, подготовка на проекти по програми на ЕС, околната среда, изменение на климата и други в обхвата на приоритетните области;

е) При предоставяне на консултантските услуги, институциите и организациите, както и персоналът им от консултанти, ангажиран в предоставянето на консултантските услуги, не трябва да са търговски представители или посредници на фирми в областта на търговията със земеделска или горска техника, торове, семена и посадъчен материал, препарати за растителна защита, ветеринарномедицински препарати, животни за разплод, както и други материали, инструменти и консумативи, използвани при отглеждането на растения и животни в земеделските стопанства;

ж) Доставчиците на консултантски услуги, следва да разполагат с възможности за извършване на почвени анализи, които могат да бъдат доказани чрез предоставяне на документ за собственост на лаборатория или предварителен договор с лаборатория/и.
7. В консултантския екип могат да бъдат включени и служители, които притежават образование с образователно-квалификационна степен „бакалавър“ или „магистър“ различна от посочените в буква „а“, при условие, че имат минимум 5 години опит в организация и/или институция и/или неправителствена организация, функционираща  в областта на земеделието. Тези служители следва да са не повече от една четвърт от персонала, включен в консултантския екип за предоставяне на консултантски пакет А2Б, и следва да отговарят на условията по т. 6, букви „в“, „г“ и „е“.
ВАЖНО:

8. За да подлежат на подпомагане по процедурата, доставчиците на консултантски услуги, следва да разполагат с брой служители, включен в консултантския екип, съответстващ на условията за допустимост съгласно Раздел 13.2 „Условия за допустимост на дейностите“, по отношение на броя на заявените за подпомагане консултантски пакети.
9. Документите, които трябва да се приложат към проектното предложение, за да се удостовери допустимостта на кандидата, са посочени в Раздел 24 „Списък на документи, които се подават на етап кандидатстване“.


11.2. Критерии за недопустимост на кандидатите:
	Потенциалните кандидати не могат да участват в процедурата чрез подбор на проектни предложения и да получат безвъзмездна финансова помощ, в случай че са налице обстоятелства за отстраняване от участие в процедура за възлагане на обществена поръчка, съгласно Закона за обществените поръчки (ЗОП), както следва:

1. Съгласно чл. 25, ал. 2 от ЗУСЕСИФ в процедура чрез подбор не могат да участват и БФП не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от ЗОП или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г., обн. ДВ. бр.53 от 2016 г. (ПМС № 162/2016 г.). 

Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:

1.1. са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

1.2. са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;

1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището/постоянния адрес на Управляващия орган на ПРСР 2014-2020 г. и на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган;

1.4. е налице неравнопоставеност в случаите по чл. 44, ал. 5 от ЗОП;

1.5. с акт на компетентен орган е установено, че:

а) са представили документ с невярно съдържание, свързан с удостоверяване липсата на основания за отстраняване или изпълнението на критериите за допустимост и критериите за оценка;

б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост;

1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

1.7. е налице конфликт на интереси, който не може да бъде отстранен;

1.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

1.9. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.

2. Основанията по т. 1.1, 1.2 и 1.7 се отнасят за лицата, които представляват кандидата.

3. Съответствието с изискванията по т. 1.1, 1.2, 1.3, 1.4, 1.5, 1.6, 1.7 и 1.9 се доказват при кандидатстване с декларация съгласно Приложение № 1.

4. Точка 1.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

5. Преди сключване на административния договор за предоставяне на безвъзмездна финансова помощ декларираните обстоятелства се доказват и се извършва проверка, относно същите:

а) с официални документи, издадени от съответните компетентни органи - за обстоятелствата, за които такива документи се издават, или заверени копия от тях, като се спазват изискванията на чл. 2, ал. 1 от Закона за електронното управление;

б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.

6. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.

7. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.


12. Допустими партньори (ако е приложимо):

	Неприложимо


13. Дейности, допустими за финансиране:

13.1. Допустими дейности:

	1. По подмярка 2.1.1 „Консултантски услуги за земеделски и горски стопани“ от мярка 2 „Консултантски услуги, услуги по управление на стопанството и услуги по заместване в стопанството“ се подпомага предоставянето на индивидуални консултантски услуги във вид на консултантски пакети. 

2. По настоящата процедура по подмярка 2.1.1 „Консултантски услуги за земеделски и горски стопани“ от мярка 2 „Консултантски услуги, услуги по управление на стопанството и услуги по заместване в стопанството“ се подпомага предоставянето на консултантски пакет А2Б за млади земеделски стопани.

3. Индивидуалните консултантски услуги, включващи предоставяне на съвети и консултации, включително посещения на стопанството, се предоставят от доставчик на консултантски услуги в рамките на един консултантски пакет по приоритетна област 2Б – „Улесняване на навлизането на земеделски стопани с подходяща квалификация в селскостопанския сектор, и по-специално приемствеността между поколенията“, към която подмярката, в частност настоящата процедура, има принос. Доставчикът на консултантски услуги е прекия получател на безвъзмездна финансова помощ по процедурата. 


13.2. Условия за допустимост на дейностите:

	1. За предоставянето на консултантски пакет А2Б, младите земеделските стопани, на които се предоставят индивидуални съвети и консултации, трябва да имат минимален стандартен производствен обем на земеделското стопанство не по-малко от левовата равностойност на 8 000 евро и не повече от левовата равностойност на 16 000 евро включително съгласно Таблица за изчисляване на икономическия размер на земеделските стопанства Приложение № 2.
2. Консултантският пакет А2Б обхваща следните модули съгласно ПРСР 2014-2020 г.:

а) Модул № 1 „Задължения на равнище стопанство, произтичащи от законово установените изисквания за управление и/или стандартите за добро земеделско и екологично състояние, предвидени в глава І на дял VІ от Регламент (ЕС) № 1306/2013“;

б) Модул № 2 „Селскостопански практики, от полза за климата и околната среда, установени в дял ІІІ, глава 3 от Регламент (ЕС) № 1307/2013 и за поддръжката на земеделските площи съгласно член 4, параграф 1, буква в) от Регламент (ЕС) № 1307/2013“;

в) Модул № 4 „Изисквания, определени от националното законодателство за изпълнение на член 11, параграф 3 от Рамковата директива за водите“ и приложение I от Регламент (ЕС) 1306/2013;

г) Модул № 5 „Изисквания, определени от националното законодателство за изпълнение на член 55 от Регламент № 1107/2009, по-специално спазване на общите принципи на интегрираното управление на вредителите, както е посочено в член 14 от Директива 2009/128/ЕО“;

д) Модул № 6 „Стандарти за безопасност на труда и/или стандарти за безопасност на стопанствата“;

е) Модул № 7 Специфични съвети за земеделски стопани, които създават стопанство за първи път“. Подкрепа за участие в подмярка 6.1 „Стартова помощ за млади земеделски стопани“ от ПРСР 2014 – 2020 г., включително разработването на бизнес план и съдействие за разработването на проектно предложение (изготвянето на основната информация и съдействие за попълване на документите по него); съвети за изискванията и условията, които младият земеделски стопанин трябва да спазва по време на изпълнение на проектното предложение в т.ч. бизнес плана; консултиране на младия земеделски стопанин за  възможностите за кандидатстване по други мерки от ПРСР 2014 – 2020 г.
ВАЖНО:

3. Насоките за съдържанието на модулите по т. 2 са определени в Приложение № 3.
4. Съдържанието на модулите, обхванати в консултантския пакет А2Б, се описва подробно от кандидата във форма по образец „Описание на съдържание на консултантски пакет“ съгласно Приложение № 4 към Условията за кандидатстване.
5. Консултантският пакет А2Б включва не по-малко от едно посещение на стопанството на младия земеделски стопанин в периода на предоставяне на пакета, както и предложения за иновативни решения в резултат от оценка на конкретните нужди на стопанството.

6. За да са допустими за подпомагане дейностите по настоящата процедура по отношение на предоставяне на индивидуален консултантски пакет А2Б, крайните получатели на услугата, а именно младите земеделски стопани, е необходимо да отговарят на следните условия:
а) да са подали проектно предложение по подмярка 6.1 „Стартова помощ за млади земеделски стопани“ от ПРСР 2014 – 2020 г.;

б) да имат минимален стандартен производствен обем на земеделското стопанство не по-малко от левовата равностойност на 8 000 евро и не повече от левовата равностойност на 16 000 евро включително;

в) да са получили консултантски услуги по всички модули от консултантски пакет А2Б съгласно посочените в ПРСР 2014-2020 г. модули и одобреното проектно предложение;
г) да не са в открито производство по обявяване в несъстоятелност или не са обявени в несъстоятелност;

д) да не са в производство по ликвидация.

7. За да подлежи на подпомагане проектното предложение, за всеки 50 броя заявени за подпомагане консултантски пакета, кандидатът следва да разполага с минимум по един член на консултантския екип, отговарящ на условията в Раздел 11.1 „Допустими кандидати“. Пример: „В случай че консултантската организация, заявява за подпомагане 151 консултантски пакета в проектното предложение по процедурата, е необходимо да се представят документи, доказващи наличието на най-малко 4 служители, отговарящи на условията, посочени в Раздел 11.1 „Допустими кандидати“. 
8. ДФЗ-РА извършва проверка на заявените данни и посочените факти за допустимост на целевата група, съгласно т. 5, т. 6 и Раздел 15 „Допустими целеви групи“ на етап искане за плащане.


13.3. Недопустими дейности:

	1. Финансова помощ не се предоставя за проекти, включващи дейности, които не отговарят на Европейското и национално законодателство.

2. Финансова помощ не се предоставя за дейности, извършени преди сключване на административния договор.

3. Съгласно чл. 4, ал. 4 от ЗУСЕСИФ безвъзмездната финансова помощ не се предоставя за финансиране на разходи, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 г., както и с други публични средства, различни от тези на бенефициента.


14. Категории разходи, допустими за финансиране: 

14.1. Допустими разходи:

	1. Безвъзмездната финансова помощ по процедурата се предоставя под формата на стандартна таблица на разходите за единица продукт на основание чл. 67, § 1, буква „б“ от Регламент (ЕС) № 1303/2013 г.

2.  Стойността на разхода, за предоставяне на един консултантски пакет А2Б, възлиза на 1 592.02 лв. 


14.2. Условия за допустимост на разходите:

	Съгласно чл. 57, ал. 1 от ЗУСЕСИФ, за да бъдат допустими разходите по настоящата процедура за предоставяне на безвъзмездна финансова помощ трябва да отговарят едновременно на следните условия: 

1. разходите са за дейности, съответстващи на критериите за подбор и се извършват от допустими кандидати съгласно Раздел 11.1 от настоящите условия за кандидатстване; 

2. разходите попадат във включени в документите по чл. 26, ал. 1 от ЗУСЕСИФ и в одобрения проект категории; 

3. разходите са за реално доставени продукти и извършени услуги;

4. разходите са извършени законосъобразно съгласно приложимото право на Европейския съюз и българското законодателство; 

5. разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система; 

6.  за направените разходи е налична одитна следа съгласно минималните изисквания на чл. 25 от Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ, L 138/5 от 13 май 2014 г.) и са спазени изискванията за съхраняване на документите съгласно чл. 140 от Регламент (ЕС) № 1303/2013.


14.3. Недопустими разходи:

	Неприложимо


15. Допустими целеви групи (ако е приложимо)

	1. Процедурата е насочена към млади земеделски стопани, които са крайните получатели на индивидуални съвети и консултации.

2. Към началната дата на предоставяне на консултантския пакет А2Б, лицата, получатели на индивидуални консултантски услуги са:

а) юридически и физически лица и еднолични търговци, които са регистрирани като земеделски стопани, съгласно Наредба № 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.);
б) имат минимален стандартен производствен обем на земеделското стопанство не по-малко от левовата равностойност на 8 000 евро и не повече от левовата равностойност на 16 000 евро включително; 
в) лица по смисъла на чл. 2, параграф 1, буква „н“ от Регламент (ЕС) № 1305/2013.

3. Юридическите лица и едноличните търговци по б. „а“ трябва да са регистрирани по Търговския закон.

4. Едноличните търговци, юридическите лица – търговци, да са вписани в търговския регистър към Агенцията по вписванията.


16. Приложим режим на минимални/държавни помощи (ако е приложимо)

	Неприложимо


17. Хоризонтални политики

	1. По настоящата процедура следва да е налице съответствие на проектните предложения със следните принципи на хоризонталните политики на ЕС:

а) равнопоставеност и недопускане на дискриминацията - насърчаване на равните възможности за всички чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в настоящите условия, независимо от техния пол, етническа принадлежност.

б) устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 

2. В т. 11 „Допълнителна информация необходима за оценка на проектното предложение“ от формуляра за кандидатстване в Информационна система за управление и наблюдение на средствата от ЕС в България (ИСУН) 2020, кандидатите следва да представят информация за съответствието на проектното предложение с посочените принципи.

3. Не се предоставя финансова помощ за проектни предложения, които не са в съответствие с политиката на Европейския съюз (ЕС) за равенство между половете, недискриминация и устойчиво развитие.


18. Минимален и максимален срок за изпълнение на проекта (ако е приложимо)
1. Продължителността на изпълнение на всеки проект, не може да надвишава 36 (тридесет и шест) месеца, считано от датата на сключване на административния договор за предоставяне на безвъзмездна финансова помощ.
2. Крайният срок за изпълнение на проекта не може да бъде по-късно от 01.09.2025 г.

19. Ред за оценяване на концепциите за проектни предложения
Неприложимо

20. Критерии и методика за оценка на концепциите за проектни предложения

Неприложимо
21. Ред за оценяване на проектните предложения

	1. Оценката на проектните предложения се извършва при спазване на реда, определен в ЗПЗП, ЗУСЕСИФ, ПМС № 162/2016 г. и приложимото Европейско законодателство.

2. Всички проектни предложения, подадени в срок, се оценяват в съответствие с критериите, описани в Условията за кандидатстване. 

3. Оценката и класирането на проектните предложения по настоящата процедура се извършват от оценителна комисия, определена със заповед на ръководителя на управляващия орган.

4. Оценката се извършва в ИСУН 2020 и се документира чрез попълването на оценителни листове.

5. Оценяването на проектните предложения се извършва в сроковете, посочени в чл. 33, ал. 2 от ЗУСЕСИФ.

6. Оценката на проектните предложения включва:

а) Етап 1: Оценка на административното съответствие и допустимостта (ОАСД);

б) Етап 2: Техническа и финансова оценка (ТФО).


21.1. Оценка на административно съответствие и допустимост:

	1. В процеса на оценка на административно съответствие и допустимост на проектните предложения по процедурата, ще се извършват следните проверки:

а) проектното предложение отнася ли се за обявената процедура за подбор на проекти;

б) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;

в) съответствие на кандидатите, проектните дейности и разходите с критериите за допустимост.

2. Оценката за административно съответствие и допустимост се извършва във основа на критериите съгласно Приложение № 5 към Условията за кандидатстване.

3. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.

4. Когато при проверките по т. 1 се установи липса на документи или друга нередовност, комисията изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване.

5. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

6. След приключване на оценката на административното съответствие и допустимостта, на интернет страницата на МЗм и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административнопроцесуалния кодекс.

7. Кандидатите, чиито проектни предложения са предложени за отхвърляне могат да подадат възражения срещу предложението за отхвърлянето им пред ръководителя на УО на ПРСР 2014-2020 г. в едноседмичен срок от съобщението в ИСУН 2020.

8. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.

9. Кандидатът може по всяко време да оттегли изцяло или частично проектното предложение или приложените към него документи като подаде писмено искане до ръководителя на УО чрез ИСУН 2020. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. В случай че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.

10. Когато кандидатът е уведомен от оценителната комисия за случаи на несъответствия и/или нередовности в документите в проектното предложение не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне.

11. При оттегляне изцяло на проектно предложение, което не попада в обхвата на т. 10, ръководителя на УО на ПРСР 2014-2020 г. прекратява образуваното пред него административно производство, а кандидатът има право да подаде ново проектно предложение за същите дейности, в случай че е обявена нова процедура за подбор по подмярката.

12. Проектното предложение може да бъде поправяно по всяко време след подаването само в случай на очевидни грешки.

13. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидата е действал добросъвестно.

14. Поправката в проектното предложение се извършва от оценителната комисия до приключване на работата й, а след решение за предоставяне на безвъзмездна финансова - от определени от ръководителя на УО служители.

15. Не се допуска поправяне на проектното предложение и представените от кандидата документи към него извън хипотезата по т. 12.

16. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия брой точки по критериите за подбор, както и ако биха довели до определяне на по-голям размер на финансовата помощ.

17. Оценителната комисия може да извършва корекции в бюджета на проектно предложение, в случай че при оценката се установи:

а) наличие на недопустими дейности и/или разходи;

б) несъответствие между предвидените дейности и видовете заложени разходи;

в) дублиране на разходи;

г) неспазване на други условия за допустимост в настоящите условия за кандидатстване;

д) неоснователност на разходите.

18. Корекциите по т. 17, буква „б“ и „в“ се извършват след изискване на допълнителна пояснителна информация от кандидата.

19. Корекциите по т. 17 не могат да водят до:

а) увеличаване на размера на БФП, предвидена в подаденото проектно предложение;

б) невъзможност за изпълнение на целите на проекта или на проектните дейности;

в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.


21.2. Техническа и финансова оценка:
	1. Техническата и финансова оценка се извършва по реда на чл. 35 от ЗУСЕСИФ и чл. 19 от ПМС № 162/2016 г.

2. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.

3. Техническата и финансова оценка на проектните предложения по процедурата се извършва по критерии и методика, посочени в раздел 22 „Критерии и методика за оценка на проектните предложения“ и се отразява в контролен лист съгласно Приложение № 6 към Условията за кандидатстване.

4. Когато при оценката се установят обстоятелства, които изискват допълнителна пояснителна информация, оценителната комисия изпраща на кандидата уведомление чрез ИСУН 2020 и определя срок (не по-кратък от една седмица) за представяне на информацията.

5. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение и до нарушаване на принципите по чл. 29, ал. 1, т. 1 и 2 от ЗУСЕСИФ.

6. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.

7. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма и други подобни обстоятелства), която не води до подобряване качеството на първоначалното проектно предложение.

ВАЖНО:

8. Председателят на комисията за оценка следи за осигуряване на единен подход при прилагане на критериите за подбор, посочени в раздел 22 „Критерии и методика за оценка на проектни предложения“ на етап Техническа и финансова оценка.


22. Критерии и методика за оценка на проектните предложения.

	1. Оценката по настоящата процедура се извършва въз основа на критерии за подбор, одобрени от Комитета за наблюдение на ПРСР 2014-2020 г. 

2. Критерии за подбор на проектни предложения:
№

Приоритет/Критерии за подбор

Макс. брой точки

1.

Приоритет № 1: Оценка на качеството за всеки вид консултантски пакет. Съдържанието на представения консултантски пакет е разработено в пълно съответствие с европейското и националното законодателство и обхвата на включените модули съгласно ПРСР 2014-2020 г.

54 т.

1.1.

В модул 1 „Задължения на равнище стопанство, произтичащи от законово установените изисквания за управление и/или стандартите за добро земеделско и екологично състояние, предвидени в глава І на дял VІ от Регламент (ЕС) № 1306/2013“ са предвидени следните компоненти:

· Информация и съвети на земеделския стопанин за всички приложими за него Национални стандарти за добро земеделско и екологично състояние на земята (ДЗЕС) и оценка на произтичащите от тях задължения за земеделското му стопанство;

· Информация и съвети на земеделския стопанин за всички приложими за него законоустановени изисквания за управление (ЗИУ) изброени в приложение II на Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (EО) № 165/94, (EО) № 2799/98, (EО) № 814/2000, (EО) № 1290/2005, и (EО) № 485/2008 на Съвета и оценка на произтичащите от тях задължения за земеделското му стопанство;

· Съвети на земеделския стопанин на база на агрохимичния анализ на взетите почвени проби във връзка със ЗИУ.

Представена е детайлна информация за всички компоненти – 9 т.

Представена е информация само за част от компонентите – 3 т.

1.2.

В модул 2 „Селскостопански практики, от полза за климата и околната среда, установени в дял ІІІ, глава 3 от Регламент (ЕС) №1307/2013 и за поддръжката на земеделските площи съгласно член 4, параграф 1, буква в) от Регламент (ЕС) №1307/2013“ са предвидени следните компоненти:

· Информация и съвети на земеделския стопанин за изискванията и условията за поддържане на съществуващите постоянно затревени площи, съгласно чл. 45 на Регламент (ЕС) № 1307/2013 на Европейския Парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (наричан по-нататък Регламент №1307/2013);

· Информация и съвети на земеделския стопанин за изискванията и условията за диверсификация на културите по реда на чл. 44 от Регламент (ЕС) № 1307/2013;

· Информация и съвети на земеделския стопанин за изискванията и условията за екологично насочените площи в рамките на земеделската площ, по реда на чл.46 от Регламент (ЕС) № 1307/2013;

· Информация и съвети на земеделския стопанин за изискванията за поддържане на земеделските площи съгласно член 4, параграф 1, буква в) от Регламент (ЕС) № 1307/2013 г.

Представена е детайлна информация за всички компоненти – 9 т.

Представена е информация само за част от компонентите – 3 т.

1.3.

В модул 4 „Изисквания, определени от националното законодателство за изпълнение на член 11, параграф 3 от Рамковата директива за водите“ и приложение I от Регламент (ЕС) 1306/2013 са предвидени следните компоненти:

· Информация и съвети относно прилагане на мерки, свързани с регулиране на водовземанията и контрол на водочерпенето;

· Информация и съвети относно прилагане на мерки, свързани с опазване на водите от замърсяване;

· Информация и съвети относно прилагане на мерки, свързани с ефективно и устойчиво използване на водите;

· Информация и съвети за приложимите в земеделското стопанство на консултирания земеделски стопанин мерки за опазване, възстановяване и устойчиво използване на водите, включени в Плана за управление на съответния речен басейн, на чиято територия попада стопанството.

Представена е детайлна информация за всички компоненти – 9 т.

Представена е информация само за част от компонентите – 3 т.

1.4.

В модул 5 „Изисквания, определени от националното законодателство за изпълнение на член 55 от Регламент №1107/2009, по-специално спазване на общите принципи на интегрираното управление на вредителите, както е посочено в член 14 от Директива 2009/128/ЕО“ са предвидени следните компоненти:

· Информация и съвети за условията и реда по прилагане на интегрирано производство на растения и растителни продукти;

· Информация и съвети за общите принципи при интегрираното управление на вредителите чрез различни агротехнически дейности, описани в Приложение № 1 към чл.9, ал.3 от Закона за защита на растенията;

· Съвети за провеждане на растителнозащитни мероприятия на отглежданите и планираните за отглеждане в стопанството култури съгласно добрите растително-защитни практики.

Представена е детайлна информация за всички компоненти – 9 т.

Представена е информация само за част от компонентите – 3 т.

1.5.

В модул 6 „Стандарти за безопасност на труда и/или стандарти за безопасност на стопанствата“ са предвидени следните компоненти:

· Информация и съвети относно стандартите за безопасност на труда;

· Информация и съвети относно стандартите за безопасност в стопанствата.

Представена е детайлна информация за всички компоненти – 9 т.

Представена е информация само за част от компонентите – 3 т.

1.6.

В модул 7 „Специфични съвети за земеделски стопани, които създават стопанство за първи път“. Подкрепа за участие в подмярка 6.1 „Стартова помощ за млади земеделски стопани“ от ПРСР 2014 – 2020 г., включително разработването на бизнес план и на проектно предложение; съвети по време на изпълнение на бизнес плана; консултиране на младия земеделски стопанин за кандидатстване по други мерки от ПРСР 2014 – 2020 г.

са предвидени следните компоненти:

· Информация и съвети относно различните възможности и алтернативи за развитие на дейностите на създаващото се стопанството;

· Информация и съвети за техниката, технологиите и процесиите за отглеждане на култури и животни, които са подходящи за създаването и развитието на стопанството;

· Информация и съвети за законово-нормативните изисквания, свързани с регистрационните, разрешителните и лицензионните режими за стартиране на дейност в областта на земеделието;

· Изготвяне на бизнес план и проектно предложение по подмярка 6.1 „Стартова помощ за млади земеделски стопани“ от ПРСР 2014-2020 г.

Представена е детайлна информация за всички компоненти – 9 т.

Представена е информация само за част от компонентите – 3 т.

2.

Приоритет № 2: Условия за предоставяне на консултантските услуги

23 т.

2.1.

Проектното предложение предвижда прилагане на съвременни (комплексни и достъпни) методи за консултиране в селското стопанство, в т.ч. и следните форми на предоставяне на съвети и препоръки:

· Онлайн методи за консултиране чрез използване на информационни технологии и е-услугите за развитие на стопанството;

· Възможност за скрийнкаст;

· Възможност за виртуални посещения в платформа, свързана с консултиране на младия земеделския стопанин;

· Консултации „лице в лице“ в офис на консултантската организация;

· Консултации по телефон.
Повече от три начина – 3 т.

Повече от пет начина – 6 т.

2.2.

Проектното предложение предвижда оценка на състоянието на стопанството на младия земеделски стопанин, включително извършване на:

· различни видове лабораторни анализи въз основа на спецификата на стопанството;

· анализ на състоянието на стопанството, въз основа на събраната информация;

· предоставяне на младия земеделски стопанин на помощни материали, вкл. технологични карти и др.
5 т.

2.3.

Проектното предложение предвижда различни начини/подходи за набиране/определяне на желаещите да получат съветнически услуги чрез консултантския пакет А2Б.
Повече от един начин – 3 т.

Повече от три начина – 5 т.

2.4.
Наличие на натрупан/доказан опит в предоставяне на консултантски услуги на млади фермери, за участие по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г.

за над 10 млади земеделски стопани

2 т. 

за над 20 млади земеделски стопани

5 т. 
за над 50 млади земеделски стопани

7 т. 
3.

Приоритет № 3: Степен на включване в съответния пакет на модули за консултиране за подкрепа за участие по други мерки на програмата и съответствие с плана на показателите за резултати по мярката.

18 т.

3.1.

В рамките на модулите за консултиране, включени в консултантския пакет по проектното предложение, е предвидено консултиране на младите земеделски стопани за възможността за подкрепа за участие по инвестиционните мерки от ПРСР 2014-2020 г., включително насочени към модернизация на земеделското стопанство, добавяне на стойност към произвежданите селскостопански продукти и/или диверсификация към неземеделски дейности.

6 т.

3.2.

В рамките на модулите за консултиране, включени в консултантския пакет по проектното предложение, е предвидено консултиране на младите земеделски стопани за възможността за участие по ПРСР 2014-2020 г. чрез мерките, насочени към коопериране/сдружаване в селскостопанското производство.

6 т.

3.3.

В рамките на модулите за консултиране, включени в консултантския пакет по проектното предложение, е предвидено консултиране на младите земеделски стопани за възможностите за участие по ПРСР 2014-2020 г. чрез компенсаторните мерки, свързани с плащания на площ и/или плащания на животинска единица.

6 т.

Максимален брой точки

95 т.

3. Методика за оценка на проектни предложения:
1. По критерии за подбор 1.1, 1.2, 1.3, 1.4, 1.5 и 1.6 ще бъде оценявано съдържанието на съответния модул. Обект на оценка ще бъде дали информацията, заложена в съответния модул, съответства на приложимата нормативна база на предоставения консултантски пакет А2Б за съответния модул, в т.ч. дали са посочени актуални изменения и допълнения към датата на подаване на проектното предложение. Информацията, необходима за извършване на оценката по критериите се попълва от кандидата в Приложение № 4 „Съдържание на консултантски пакет А2Б”.
2. По критерий за подбор 2.1 ще бъдат оценявани предложените методи за консултиране в селското стопанство, в т.ч. и форми на предоставяне на съвети и препоръки. Информацията, необходима за извършване на оценката по критериите се попълва от кандидата в Приложение № 4 „Съдържание на консултантски пакет А2Б”.
3. По критерий за подбор 2.2 ще бъде оценявано наличието на оценка на състоянието на стопанството на младия земеделски стопанин. Информацията, необходима за извършване на оценката по критериите се попълва от кандидата в Приложение № 4 „Съдържание на консултантски пакет А2Б”.
4. По критерий за подбор 2.3 ще бъде оценявани начините/подходите за набиране/определяне на желаещите да получат съветнически услуги чрез консултантския пакет А2Б, като например: интернет обяви, информационни събития и други. Информацията, необходима за извършване на оценката по критериите се попълва от кандидата в Приложение № 4 „Съдържание на консултантски пакет А2Б”.
5. По критерий за подбор 2.4 ще бъде оценяван опитът в предоставяне на консултантски услуги на млади земеделски стопани, за кандидатстване по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г. Кандидатът следва да посочи, броят на предоставените консултантски услуги на млади земеделски стопани, които са кандидатствали  по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г. в т. 11.2 „Допълнителна информация необходима за оценка на проектното предложение“ от формуляра за кандидатстване в ИСУН2020, в случай, че заявява точки по съответния критерии за подбор. Съответствие с изискването по критерия за подбор ще се доказва чрез предоставяне на документи по т. 2 от Раздел 24.2 „Списък с документи, доказващи съответствие с критериите за подбор на проектни предложения” на Условията за кандидатстване.
6. По критерии за подбор 3.1, 3.2 и 3.3 ще бъде оценявана степента на включване в съответния пакет на модули за консултиране за подкрепа за участие по други мерки на програмата и съответствие с плана на показателите за резултати по мярката. Информацията, необходима за извършване на оценката по критериите се попълва от кандидата в Приложение № 4 „Съдържание на консултантски пакет А2Б”.
7. В случай на наличие на проектни предложения, които са получили еднакъв брой точки и е наличен частичен разполагаем бюджет, класирането се извършва в низходящ ред съобразно получения брой точки по Приоритет № 1: „Оценка на качеството за всеки вид консултантски пакет. Съдържанието на представения консултантски пакет е разработено в пълно съответствие с европейското и националното законодателство и обхвата на включените модули съгласно ПРСР 2014-2020 г.“
8. В случай, че проектните предложения имат равен брой точки и по Приоритет № 1, същите ще бъдат класирани съобразно получения брой точки по Приоритет № 2: „Условия за предоставяне на консултантските услуги“.
9. В случай, че проектните предложения имат равен брой точки и по Приоритет № 2, същите ще бъдат класирани съобразно получения брой точки по Приоритет № 3: „Степен на включване в съответния пакет на модули за консултиране за подкрепа за участие по други мерки на програмата и съответствие с плана на показателите за резултати по мярката“.
10. В случай че проектните предложения имат равен брой точки и по гореизброените приоритети, класирането се извършва в низходящ ред, съгласно критерий 2.4 „Наличие на натрупан/доказан опит в предоставяне на консултантски услуги на млади фермери, за участие по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г.“.
ВАЖНО:

11. Подпомагат се проектни предложения, получили не по-малко от 25 точки по критериите за подбор. 


23. Начин на подаване на проектните предложения

	1. Кандидатстването се извършва единствено чрез електронно подадено проектно предложение в ИСУН 2020.
2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е представител на кандидата или КЕП с титуляр кандидата, като автор на подписа в този случай следва да е представителя на кандидата. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.
3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата и се представят при поискване.
4. Документите, приложени към формуляра за кандидатстване, както и тези, представени от кандидатите в резултат на допълнително искане от Оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.
5. Кандидатът трябва да посочи електронен адрес, който да е асоцииран към профила му в ИСУН 2020 и не трябва да се променя в периода на кандидатстване и оценка.
6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.
7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите от изпращането на съответната кореспонденция и уведомление от оценителната комисия в ИСУН 2020.

Важно е кандидатите да разполагат винаги с достъп до имейл адреса, към който е асоцииран профила в ИСУН 2020.

8. От кандидатите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на ДФЗ-РА по служебен път.
9. Не се изисква представяне на документи, които вече са предоставени и срокът им на валидност не е изтекъл.
10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.
11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия.


24. Списък на документите, които се подават на етап кандидатстване:

24.1. Списък с общи документи:
	1. Нотариално заверено изрично пълномощно - в случай че документите не се подават лично от кандидата. Представя се във формат „pdf” или „jpg”.

2. Решение на компетентния орган на юридическото лице или на кандидата по Закона за вероизповеданията за кандидатстване по реда на настоящите условия. Представя се във формат „pdf” или „jpg”. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1 „Оценка на административно съответствие и допустимост“). Посочения документ е неприложим за Национална служба за съвети в земеделието.
3. Декларация по чл. 25, ал. 2 от ЗУСЕСИФ (Приложение № 1) във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1 „Оценка на административно съответствие и допустимост“).
4. Приложение № 4 Съдържание на консултантски пакет А2Б, подписан от кандидата и сканиран във формат „pdf” или „jpg”. В случай че не е представено „Описание на съдържание на консултантски пакет А2Б“ (Приложение № 4) или не е представено в изискуемия образец, документът не може да бъде допълнително изискван от кандидатите и проектното предложение ще бъде отхвърлено, тъй като допълнителното му представяне ще доведе до подобряване на качеството на проектното предложение и до нарушаване на принципите по чл. 29 и чл. 34 ал. 2 от ЗУСЕСИФ. В случай че не е коректно попълнена информацията в него, същото няма да бъде изисквано от оценителната комисия, защото това би довело до подобряване на качеството на проектното предложение, но проектното предложение ще се допуска до техническа и финансова оценка.  
5. Документ, удостоверяващ представителната власт на законния представител на кандидат, създаден по Закона за Селскостопанската академия - важи за юридическите лица, създадени по Закона за Селскостопанската академия. Представя се във формат „pdf” или „jpg”. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).
6. Решение на Общото събрание на Българската академия на науките за създаване на самостоятелно звено или друг документ за правосубектност (за научни институти или опитни станции), ако е приложимо. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).
7. Документ за назначаване на директора на научните институти или опитните станции към Българската академия на науките, ако е приложимо. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).
8. Приложение № 7 Списък на документи на кандидата, за доказване на условията по т. 6 и 7 от Раздел 11.1 „Допустими кандидати“ на Условията за кандидатстване за подходящи ресурси от редовно обучен и квалифициран персонал и консултантски опит и надеждност по отношение на обхвата на консултантския пакет във формат „pdf” или „jpg”, подписан от кандидата и сканиран. Списъкът се прилага от кандидата ведно с изискуемите приложими документи. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).
9. Приложение № 8 Декларация от ръководител на консултантска организация, подписана от кандидата и сканирана във формат „pdf” или „jpg”. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).
10. Приложение № 9 Декларация от експерт от консултантския екип, подписана от експерта и сканирана във формат „pdf” или „jpg”. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).
11. Декларация за липса на двойно финансиране на дейностите, предвидени по проекта (Приложение № 10), подписана от кандидата и сканирана във формат „pdf” или „jpg”. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).
12. Устав или учредителен акт във формат „pdf” или „jpg”, ако е приложимо. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1„Оценка на административно съответствие и допустимост“).


24.2. Списък с документи, доказващи съответствие с критериите за подбор на проектни предложения:
	1. Документ, доказващ съответствие с критерии за подбор 1.1, 1.2, 1.3, 1.4, 1.5, 1.6, 2.1, 2.2, 2.3, 3.1, 3.2 и 3.3: Приложение № 4 „Съдържание на консултантски пакет А2Б”. Представя се във формат „pdf“ или „jpg“.

2. Документи, доказващи съответствие с критерий 2.4: Копия на договори за предоставяне на консултантски услуги на млади земеделски стопани, които са кандидатствали по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г. и/или препоръки за добро изпълнение/референции от възложители по тях. Представят се във формат „pdf“ или „jpg“.


25. Краен срок за подаване на проектните предложения: 
	1. Производството по предоставяне на БФП чрез подбор започва в деня на публикуването на обява за откриване на процедурата чрез подбор в ИСУН 2020. 

2. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на електронен адрес rdd@mzh.government.bg и в ИСУН 2020. 

Разясненията се утвърждават от ръководителя на УО или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МЗм и в ИСУН 2020 в срок до две седмици преди изтичането на срока за кандидатстване.

3. В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите Условия за кандидатстване. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

4. Крайният срок за подаване на проектни предложения е 17:30 часа на 03.05.2022 г.


26. Адрес за подаване на проектните предложения:

Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg.  

27. Допълнителна информация:

	1. Съответствието с критериите за подбор на проекти се преценява към датата на подаване на проектното предложение съобразно приложените към него документи и извършени служебни проверки от страна на оценителната комисия.

2. В случай че изпълнението на условията по критериите е станало основание за класиране на проектното предложение пред други подадени проектни предложения по реда на тези условия, кандидатът се задължава да поддържа съответствие с критериите в срока за изпълнение на проекта. 

3. Управляващият орган си запазва правото да извършва промени в Условията за кандидатстване в съответствие с разпоредбите на чл. 26, ал. 7 от ЗУСЕСИФ.


27.1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

	1. Ръководителят на УО на ПРСР 2014-2020 г. издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия. 

2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение.

3. С поканата ще бъдат изискани следните документи:

а) Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;

или

Удостоверение от Националната агенция за приходите (НАП) за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв. - оригинал или копие, заверено от кандидата; 

или 

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.

ВАЖНО: 

Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на УО е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ. По отношение публичните задължения по смисъла на чл. 162, ал. 2, т. 8 от ДОПК, УО извършва служебна проверка.

б) Удостоверение за липса на задължения към общината по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата.

От Удостоверенията по букви „а)“ и „б)“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.

Кандидат, който видно от Удостоверенията по букви „а/“ и „б/“ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

в) Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата.

Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено. Документът се представя, в случаите когато не може да бъде извършена проверка по служебен път.

г) Нотариално заверено пълномощно в случаите, когато административният договор за предоставяне на БФП ще бъде подписан от лице, различно от законния/ите представител/и на кандидата съгласно вписванията в Търговски регистър и регистър на ЮЛНЦ или в Регистър БУЛСТАТ – оригинал или копие, заверено от кандидата.

д) Заявление за профил за достъп на ръководител на бенефициента до ИСУН 2020 (Приложение към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение към Условията за изпълнение). 

е) Документ, издаден от обслужващата банка с удостоверителен характер за банковата сметка на кандидата, по която ще бъде преведена финансовата помощ, получена по реда на тези условия. Представя се във формат „pdf“ или „jpg“. 

4. Посочените документи се представят от одобрените кандидати при сключване на административните договори за предоставяне на БФП като, преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи. 

5. Срокът за представяне на посочените документи е 30 дни, считано от датата на получаване на поканата.

6. Преди сключване на административен договор, УО извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК

 http://ec.europa.eu/competition/elojade/isef/index.cfm?clear=1&policy_area_id=3): 

проверка по вид решение – отрицателно решение с възстановяване.

7. Когато при извършване на проверката по същество на представените от кандидатите документи при сключване на административния договор за предоставяне на БФП, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  

8. Ако кандидат по одобрен за финансиране проектно предложение откаже сключване на административен договор за предоставяне на БФП, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.

9. Ръководителят на УО на ПРСР 2014-2020 г. взема мотивирано решение за отказ за предоставяне на безвъзмездна финансова помощ в следните случаи:

· за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

· при несъгласие на кандидата да сключи административен договор за предоставяне на безвъзмездна финансова помощ;

· на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3;

· в случаите по чл. 9д от ЗПЗП.

10. При подписване на административен договор за безвъзмездна финансова помощ, бенефициентът подписва декларация по чл. 25, ал. 2 от ЗУСЕСИФ и чл. 7 от ПМС № 162/2016 г., при настъпила промяна в декларираните при кандидатстване обстоятелства (Приложение № 1).

11. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН 2020. УО не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с УО.

12. Всеки кандидат може да подаде до изпълнителният директор на ДФЗ-РА и/или ръководителя на УО сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР и/или от бенефициентите на безвъзмездна финансова помощ по ПРСР, които при изпълнение на договор, сключен по проектно предложение, финансиран от ЕЗФРСР, предоставят невярна и/или подвеждаща информация за вписване в регистъра и проверка.


28. Приложения към условията за кандидатстване:

	Приложение № 1 Декларация ЗУСЕСИФ

Приложение № 2 Таблица и инструкция за изчисление на СПО

Приложение № 3 Насоки за съдържание на модулите
Приложение № 4 Съдържание на консултантски пакетА2Б
Приложение № 5 Контролен лист ОАСД
Приложение № 6 Контролен лист ТФО

Приложение № 7 Списък на документи на кандидата

Приложение № 8 Декларация от ръководител на консултантска организация

Приложение № 9 Декларация от експерт от консултантския екип
Приложение № 10 Декларация за липса на двойно финансиране
Приложение № 11 Инструкции за попълване на електронния формуляр

